বাগবাজার সার্বজনীনের সাধারণ সম্পাদক গৌতম নিয়োগী রেডিওবাংলানেট-কে জানালেন, “একশো বছর আগে এই পুজো শুরু করার উদ্দেশ্য ছিল সকলের সমান অধিকার প্রতিষ্ঠা করা। জমিদারবাড়ির আঙিনা থেকে তাই বারোয়ারী মণ্ডপে নিয়ে আসা হয় দুর্গাকে। সেই সময় পুজোর সঙ্গে জড়িত ছিলেন নরেন গোঁসাই, কার্তিক মিত্রের মত মানুষরা। স্বাধীনতার আগে জাতীয়তাবাদী আদর্শকে সামনে রেখে এই পুজো শুরু হয়েছিল। বিভিন্ন রকমের নির্দিষ্ট নিয়ম মেনে পুজো করা হয়ে থকে। তার মধ্যে একটি হলো সিঁদুর খেলা। বহু দূর থেকে মহিলারা আসেন সিঁদুর খেলতে। এছাড়া দশমীর দিনই প্রতিমা বিসর্জন দেওয়া এখানকার রীতি। কোনও অবস্থাতেই এই নিয়মের পরিবর্তন করা হয় না। প্রতিদিন দেবীকে খিচুড়ি ভোগ দেওয়া হয়। এছাড়া অন্য কোনও রকম ভোগ এখানে হয় না।’